ลากคอพ่อเลี้ยงหื่น ปลํ้าลูกเลี้ยงกว่า10ปี (ชมคลิป)
แถมแม่รู้เห็นเป็นใจ ร้องปวีณาช่วยเหลือ,จับพ่อเลี้ยงหื่นกามบังคับข่มขืนลูกเลี้ยงวัย 19 ปี ยับเหยื่อสุดทนวิ่งโร่ร้องมูลนิธิปวีณาฯ แฉสิ้นถูกพ่อเลี้ยงกระทำชำเราตั้งแต่อายุ 7 ขวบ หลังแม่แท้ๆรับรู้แทนที่จะห้ามปรามกลับคอยสนับสนุนและบังคับให้ใช้ชีวิตร่วมกัน กระทั่งมีลูกกับพ่อเลี้ยงถึง 2 คน ล่าสุดหลบหนีออกจากบ้านไปทำงานก่อสร้างยังถูกคนงานก่อสร้างด้วยกันข่มขืนจนตั้งครรภ์ได้ 2 เดือนเศษ พอแม่ตามพบกลับทำร้ายทุบตีสลบเหมือด ก่อนจะลากตัวกลับบ้านไปอยู่ด้วย เลยฉวยโอกาสหนีพึ่งมูลนิธิให้ช่วยเหลือ,หญิงสาวเคราะห์ร้ายถูกพ่อเลี้ยงบังคับข่มขืนยับรายนี้ เปิดเผยขึ้นเมื่อเวลา 14.00 น. วันที่ 2 เม.ย. น.ส.แก้ว (นามสมมติ) อายุ 19 ปี บ้านอยู่ จ.ขอนแก่น เข้าร้องทุกข์ขอความช่วยเหลือต่อนางปวีณา หงสกุล ประธานมูลนิธิปวีณาหงสกุลเพื่อเด็กและสตรี ว่า ถูกนายทองดี สารพันธ์ อายุ 47 ปี บ้านอยู่แถวถนนเจริญพัฒนา แขวงบางชัน เขตคลองสามวา กทม. พ่อเลี้ยงข่มขืนกระทำชำเราตั้งแต่อายุ 7 ขวบ โดยที่แม่แท้ๆคอยสนับสนุนบังคับให้ใช้ชีวิตร่วมกัน กระทั่งมีลูกกับพ่อเลี้ยงถึง 2 คน ล่าสุดหลบหนีออกจากบ้านไปทำงานก่อสร้าง ยังถูกคนงานก่อสร้างด้วยกันข่มขืนจนตั้งครรภ์ได้ 2 เดือนเศษ เมื่อแม่ตามมาพบกลับทำร้ายทุบตีจนสลบคาที่ ก่อนจะลากกลับบ้านไปอยู่ด้วย แต่ได้อาศัยช่วงชุลมุนหลบหนีมาร้องขอความช่วยเหลือจากมูลนิธิปวีณาฯ,น.ส.แก้วกล่าวให้รายละเอียดว่า แม่เป็นลูกจ้างร้านอาหารตามสั่ง ส่วนพ่อเลี้ยงทำงานรับจ้างก่อสร้าง ตั้งแต่เล็กตนอาศัยอยู่กับยายที่ จ.ขอนแก่น กระทั่งอายุ 7 ขวบ แม่พาพ่อเลี้ยงมาเยี่ยมบ้านและขอรับตนไปอยู่ด้วยที่แคมป์คนงานก่อสร้างย่าน จ.นนทบุรี จนมีอยู่วันหนึ่งขณะที่แม่ไม่อยู่ห้องพัก ถูกพ่อเลี้ยงบังคับข่มขืนจนสำเร็จความใคร่ พอแม่จับได้ก็ไม่ว่าอะไร พ่อเลี้ยงก็ได้ใจกระทำเรื่อยมา จะใช้ชีวิตอยู่ร่วมกัน นอนอยู่ในมุ้งเดียวกัน 3 คน ภายหลังย้ายมาอยู่ย่าน อ.คลองหลวง จ.ปทุมธานี ถูกพ่อเลี้ยงข่มขืนมาตลอด จนอายุได้ 12 ปี ก็ตั้งท้อง กับพ่อเลี้ยง คลอดออกลูกมาเป็นผู้หญิง อยู่กันเรื่อยมากระทั่งอายุ 15 ปี ก็ตั้งท้องลูกคนที่ 2 เป็นผู้ชาย,หญิงสาวเคราะห์ร้ายกล่าวด้วยว่า เคยขอแม่ไปอยู่ที่อื่น แม่ก็ไม่ยอม จะคอยด่าว่าตลอด เพราะถ้าตนไม่อยู่ พ่อเลี้ยงก็จะไม่กลับบ้าน ตนต้องทนทุกข์ทรมานไม่รู้จะไปพึ่งใคร ไปขอความช่วยเหลือจากใคร แม่ก็จะไปตามกลับมาแล้วทุบตี ล่าสุดเมื่อเดือน ธ.ค.57 ที่ผ่านมา ตนได้พูดคุยกับเพื่อนบ้านคนหนึ่ง เขาแนะนำว่าอย่าทนอยู่อีกเลย จึงตัดสินใจออกไปทำงานก่อสร้างในแคมป์คนงานแถว จ.นนทบุรี ก็ถูกคนงานก่อสร้างข่มขืนแล้วก็หลบหนีไปอีก ตอนนี้ตั้งท้องได้ 2 เดือนแล้ว วันก่อนกลับไปหาเพื่อนบ้านที่เคยแนะนำ เพื่อขอคำปรึกษาปรากฏว่าแม่ตามมาเจอ ใช้ไม้หน้าสามทุบตี โดยตีที่ท้องและตามร่างกาย พร้อมกับฟาดเข้าที่ท้ายทอยจนสลบเหมือด พอฟื้นขึ้นมา แม่บังคับให้กลับบ้าน ตนแกล้งเดินตาม กระทั่งมีรถจักรยานยนต์รับจ้างผ่านมา เลยเรียกให้ช่วยพาหนี ก่อนหมดทางออกตัดสินใจเข้าร้องทุกข์ขอความช่วยเหลือจากมูลนิธิปวีณาหงสกุลเพื่อเด็กและสตรีดังกล่าว,หลังทราบเรื่องนางปวีณา หงสกุล ประธานมูลนิธิปวีณาหงสกุลเพื่อเด็กและสตรี ได้ประสาน กับ พ.ต.อ.เขมภัทร โพธิพิทักษ์ ผกก.สภ.คลองหลวง เพื่อเข้าแจ้งความร้องทุกข์ สอบปากคำผู้เสียหาย ก่อนออกหมายจับพ่อเลี้ยงในข้อหาข่มขืนกระทำชำเรา และแม่แท้ ๆที่สมรู้ร่วมคิด และทำร้ายร่างกาย จากนั้น พ.ต.ท.จิรวัฒน์ เปี่ยมปิ่นเศรษฐ สว.สส.นำกำลังตามจับกุมตัวนายทองดี พ่อเลี้ยงหื่นกามได้ที่หมู่บ้านดีเค ซอย 22 แขวงบางบอน เขตบางบอน กทม. สอบสวนนายทองดีให้การรับสารภาพว่า บังคับข่มขืนลูกเลี้ยงจริง โดยมีแม่ผู้เสียหายรู้เห็นเป็นใจด้วย จึงนำตัวดำเนินคดีต่อไป
จับพ่อเลี้ยงหื่นกามบังคับข่มขืนลูกเลี้ยงวัย 19 ปี ยับเหยื่อสุดทนวิ่งโร่ร้องมูลนิธิปวีณาฯ แฉสิ้นถูกพ่อเลี้ยงกระทำชำเราตั้งแต่อายุ 7 ขวบ หลังแม่แท้ๆรับรู้แทนที่จะห้ามปรามกลับคอยสนับสนุนและบังคับให้ใช้ชีวิตร่วมกัน กระทั่งมีลูก
ข่าวหน้า1,พ่อเลี้ยง,ข่มขืน,พ่อเลี้ยงหื่น,ข่มขืนลูกเลี้ยง,มูลนิธิปวีณา,กระทำชำ,ปวีณา หงสกุล,ข่าว,ไทยรัฐออนไลน์,ข่าวทั่วไทย